A magyarok fele szerint most érdemes lakást felújítani
A munkálatokat tervezők 20 százaléka hitelt is igénybe venne

Budapest, 2022. június 23. – 10-ből 5 magyar szerint bölcsebb lehet most belevágni egy nagyobb lakásfelújításba, mert úgy vélik, később drágább és nehezebb lenne megvalósítani. A tényleges felújítási kedv azonban csökkent – derült ki a Cofidis Hitel Monitor reprezentatív kutatásából. A felújítást tervezők 20 százaléka valamilyen pénzintézeti kölcsönt is igénybe venne a munkálatok finanszírozására.

Megosztottak a magyarok
A Cofidis Hitel Monitor idei második negyedéves felmérése során az elmúlt két évben lakásfelújítást végzők tapasztalatai, valamint a következő évben lakásfelújítást tervezők várakozásai voltak fókuszban.
A magyarok közel fele úgy gondolja, hogy érdemes most megvalósítani a lakásfelújítást, mert még drágább és nehezebb lesz később. Másik felük azonban óvatos álláspontot képvisel: szerintük jobb most várni, mert később talán olcsóbban és könnyebben megússzák. 
Az elmúlt két évben a saját vagy családjuk tulajdonában lévő lakásban élők 36 százaléka végzett valamilyen munkálatot. Idén azonban csökkent a felújítási kedv: míg az NRC felmérése szerint 2019-ben a lakosság 51 százaléka tervezett lakásfelújítást egy-két éven belül, most jóval kevesebben (17%) vannak azok, akiknél ez a téma napirenden van. 

Mik a terveik a fűtési rendszerrel?
A legtipikusabb tervezett munkálat a festés, a mázolás és a tapétázás (59%), valamint a fürdőszobafelújítás (28%). A magyarok 20 százaléka tervezi a fűtési rendszer cseréjét vagy kiegészítését az elkövetkező egy évben. A legtöbben modernebb, környezetbarátabb megoldást keresnek. A fűtéskorszerűsítésen gondolkodók 16 százalékát pedig az motiválja, hogy biztosabban hozzáférhető energiaforrásra váltson.	

Finanszírozás – átlagosan 700 ezer forinttal került többe a tervezettnél  
A munkálatok átlagosan 2,4 millió forintba kerültek az elmúlt két évben. A legtöbb felújítás drágább lett, átlagosan 700 ezer forinttal került többe, mint eredetileg tervezték. Jellemzően önerőből történtek a munkálatok: 73 százalék saját forrást, illetve megtakarítást is felhasznált, 11 százalék vett fel valamilyen pénzintézeti kölcsönt. 
Ehhez képest az idén felújításban gondolkodók kétharmada tervez meglévő, saját forrást is használni, 20 százalékuk pedig valamilyen pénzintézeti kölcsönt vesz igénybe.  

Cofidis Hitel Monitor – személyi kölcsön és lakásfelújítás:
•	A magyarok 10 százaléka tervez hitelt felvenni a következő egy évben. A legnépszerűbb hiteltípus a személyi kölcsön, az átlagos hitelösszeg 1,2 millió Ft.
•	A hitelt felvenni szándékozók 37 százaléka lakásfelújításra, korszerűsítésre költené a pénzt.
•	Az elmúlt egy évben személyi kölcsönt felvevők 21 százaléka költötte az összeget lakásfelújításra, korszerűsítésre.	

A felújítással kapcsolatos megpróbáltatások
Akik idénre tervezik a munkálatokat, leginkább az áremelkedéssel kapcsolatos nehézségektől tartanak: 56 százalék attól, hogy drágább lesz az anyag, 41 százalék attól, hogy a munkadíj kerül majd többe, 37 százalék pedig attól, hogy nem lesz elég a pénze a munkálatok befejezéséhez. 

Azok számára, akik már túl vannak a felújításon, a drágább alapanyagon túl a megfelelő szakember megtalálása, az elhúzódó felújítás és a kényelmetlenségek, kosz, zaj voltak a valódi megpróbáltatások.
A nehézségek ellenére a többség nem bánta meg, hogy belevágott. Ha mégis, akkor a legtöbben azt, hogy nem számoltak a munkálatok elhúzódásával, nem gyűjtöttek össze több pénzt előre, a feszültségeket egymáson vezették le partnerükkel, valamint azt, hogy a spórolás miatt végül nem azokat a dolgokat vásárolták meg, amelyek igazán tetszettek nekik. 

***
A Cofidis Hitel Monitor kutatásról: az adatok a Cofidis Hitel Monitor kutatásából származnak, amelyet az NRC Marketingkutató és Tanácsadó Kft. készít 500 fős mintán online adatfelvétellel évente négy alkalommal 2011 óta. Az adatok a 18-69 éves magyar internetező lakosságra reprezentatívak.

A Cofidisről: a Cofidist Franciaországban alapították 1982-ben, székhelye Lille-ben található. Többségi tulajdonosa a Credit Mutuel Bank. A 40 éves múlttal rendelkező hitelintézet világszerte több mint 5000 munkavállalót foglalkoztat. A Cofidis 9 országban van jelen: Franciaország, Spanyolország, Portugália, Olaszország, Belgium, Csehország, Szlovákia, Lengyelország és Magyarország. 
A magyar fióktelep 2006-ban kezdte meg tevékenységét személyi kölcsön, áruhitel, adósságrendező hitel termékeivel. A portfólió néhány éve autófinanszírozási lehetőségekkel és nagyobb összegű (akár 10 millió forintos) személyi kölcsönökkel bővült, 2021 óta pedig az MNB által Minősített Fogyasztóbarát Személyi Hitelt is elérhető a hitelintézetnél. A Cofidis Magyarország egyedisége a távértékesítésben rejlik: telefonos és online hitelügyintézést is kínál ügyfeleinek. A cég az online hitelek specialistájaként kiemelt figyelmet fordít az online is személyesen elérhető ügyfélszolgálatra, valamint törekszik a folyamatos innovációra: úttörőként vezette be a hazai piacon a videós azonosítást, az elektronikus aláírást és a hangaláírást. Ezeknek a megoldásoknak köszönhetően a teljes hiteligénylési folyamat 100%-ban elektronikus úton végezhető el, akár 24 óra alatt. 
A Cofidis elkötelezett a felelős hitelezésben, valamint az ügyfelek és a munkavállalók megbecsülésében: ennek bizonyítéka, hogy 2019-ben és 2021-ben elnyerte a Great Place to Work illetve 2019-ben és 2020-ban is a Kiválóság az ügyfélkiszolgálásban díjakat. 
A Cofidis Csoport a Team Cofidis, profi országúti kerékpáros csapat névadó szponzora és támogatója immár 25 éve. A Team Cofidis a világ legnagyobb országúti kerékpáros versenyének, a Tour de France-nak állandó résztvevője. A hazai Cofidis 2016-tól itthon is elindította kerékpáros programját, amelynek keretein belül sportszponzorációt, rendezvénytámogatást és civil együttműködési programokat valósít meg. 
További információkért látogassa meg a cofidis.hu oldalt.